
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	03.09.2026.
	
	Nr. AMD-26-416-rs




	Par satiksmi Valdeķu ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā ceļu būves firmas SIA “BINDERS” 02.09.2026. iesniegumu Nr. RM-1-1/2026.09.02/04 par satiksmes kustības ierobežošanu Vladeķu ielā, Rīgā:

1. Noteikt, ka no 07.09.2026. līdz 11.09.2026. no plkst. 21.00 līdz plkst. 07.00 tiek ierobežota ransportlīdzekļu satiksme Valdeķu ielā, Rīgā pie ēkas Valdeķu ielā 17 saskaņā ar satiksmes organizācijas shēmu (pielikumā).

[bookmark: _Hlk207106532]2. Par darbu veikšanu atbildīgs ceļu būves firmas SIA “BINDERS” projektu vadītājs Ainārs Karlsons (tālrunis 29394674; e-pasts: ainars.karlsons@binders.lv).

3. Ceļu būves firmas SIA “BINDERS” no 07.09.2026. līdz 11.09.2026. Valdeķu ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. ceļa seguma atjaunošanas darbu izpildi Valdeķu ielā, Rīgā;
3.6. sabiedriskā transporta satiksmi.

4. Transportlīdzekļu satiksmi Valdeķu ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Valdeķu ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.



	Direktors
	K.Kauliņš




	Stoķis 67012708

